Marie Kaldvee

Marie Kaldvee (kuni 2021. aastani Marie Turmann; sündinud 23. jaanuaril 1995) on eesti kurlingumängija.

Ta lõpetas 2014. aastal Tallinna 32. Keskkooli ja 2018. aastal Eesti Lennuakadeemia lennunduse side- ja navigatsioonisüsteemide alal.Eesti Lennuakadeemia vilistlased. lennuakadeemia.ee.

 Sportlikud saavutused 
Kurlinguga on Kaldvee tegelenud aastast 2004 ning kuulunud aastast 2008 Eesti koondisse.

Kaldvee esindas Eestit noorte taliolümpiamängudel Innsbruckis 13.–22. jaanuaril 2012, kus tuli segavõistkondlikult 16. ja segapaaride arvestuses 17. kohale.Marie Kaldvee. Eesti Spordi Biograafiline Leksikon. 
 Maailmameistrivõistlused 
Marie Kaldvee on võistelnud maailmameistrivõistlustel segapaaride arvestuses koos Harri Lillega.
 2016 – 6. koht
Alagrupis jagati 1.–2. kohta Venemaaga. Väljalangemismängudes võideti kaheksandikfinaalis Norrat, kuid kaotati veerndfinaalis Hiinale.
 2018 – 13. koht
2018. aasta MM-il võitis ta koos Harri Lillega küll alagrupi, kuid hilisemate mängudega 8 parema sekka ei pääsenud.Turmann/Lill segapaaride MM-il: it’s play-off time! curlingtallinn.ee
 2019 – 5. koht
Võideti alagrupp ning väljalangemismängudes Šotimaa, kuid veerandfinaalis kaotati Ameerika Ühendriikide võistkonnale.
 2021 – 19. koht
 2022 – 14. koht
 2023 – 5. koht
Alagrupis saadi teine koht, kuid veerandfinaalis kaotati Norrale ning jäädi jagama 5. kohta Šotimaaga.
 2024 – hõbemedal
Alagrupis tuldi kolmandale kohale. Veerandfinaalis võideti Kanada 6:5, poolfinaalis Norra 8:6 ning finaalis jäädi alla Rootsile 4:8.
 Kaldvee oli Eesti naiskonna kapten juunioride kurlingu maailmameistrivõistlustel 2015. aastal, kus saavutati 8. koht. Võistlused peeti Tallinnas Tondiraba jäähallis.Fred Randver: curling areneb Eestis iga aastaga. sport.err.ee, 13. veebruar 2017.
Ta oli 2021. aastal esimest korda MM-i finaalturniiril osalenud ja 14. koha saanud Eesti naiskonna kapten.
 Euroopa meistrivõistlused 
Kaldvee võistles Eesti naiskonna koosseisus.
 2014 – 8. koht
 2019 – 8. koht
 2023 – 6. koht
 Eesti meistrivõistlused 
 Kaldvee on tulnud Eesti meistriks naiskondlikult aastatel 2017–2022 (6 korda).
 Ta on Eesti meister segapaaride arvestuses aastatel 2016, 2018–2025 (9 korda)
 Ta on olnud Eesti meister segavõistkondade arvestuses aastal 2014.

 Tunnustus 
 2023 – Harjumaa parim naissportlane
 2024 – Harjumaa parim naissportlane
 2024 – Aasta võistkond: kurlingu segapaar Marie Kaldvee – Harri LillMarie Kaldvee aasta võistkonna tiitlist: ma ei tea ühtki teist spordiala, mis nii kiiresti on Eestis edasi arenenud. ohtuleht.ee, 6. jaanuar 2025.
 2025 – Eesti Vabariigi spordipreemia: Harri Lill ja Marie Kaldvee - kurlingu MMi hõbemedal segapaaride arvestuses.Eesti Vabariigi spordipreemiad. Kultuuriministeerium.

Viited

 Kirjandus 
 Deivi Kivi. Marie Turmann jääkeeglist: mõttetöö, füüsiline vorm ja taktika. kroonika.delfi.ee, 9. mai 2015.

 Välislingid 
Marie Kaldvee ESBL andmebaasis.
Marie Kaldvee. results.worldcurling.org.
 MM-i hõbemedalist siiamaani naeratav Marie Kaldvee: ma ei oleks üldse kurb, kui jõuluvana kingiks panni tooks. video, sport.delfi.ee, 23. detsember 2024.

Kategooria:Eesti jääkeeglimängijad
Kategooria:Sündinud 1995